पाएं अपने शहर की ताज़ा ख़बरें और फ्री ई-पेपरडाउनलोड करें
प्रखण्ड मुख्यालय से लेकर ग्रामीण इलाकों में प्रशासन की सख्ती का नजारा स्पस्ट दिखने लगा है।जिसका आलम यह है कि लोग वेवजह घरों से निकलने से कतराने लगे है। बावजूद भी लॉक डाउन के तीसरे दिन स्थानीय प्रशासनिक अधिकारी सख्त होते हुए 9 बजे ही सड़क व सब्जी मंडी का मुआयना किया। इस दौरान पुलिस अधिकारी व सुरक्षा बलों के साथ क्षेत्र में निकले बीडीओ - सीओ द्वारा जयश्री अड्डा स्थित एक आटा चक्की मिल को सील कर दिया गया । इसके पहले गुरुवार को भी इन अधिकारियों द्वारा विभिन्न जगहों पर कोरोना गाइड लाइन का उलंघन करने वाले पांच दुकानदारों की दुकानें सील कर दी गई है ।
इस दौरान बीडीओ सिद्धार्थ कुमार व सीओ रवि राज ने लोगों से गाइड लाइन का पालन करते हुए समय से दुकान खोलने व बंद करने की नशीहत दी। वही नियमित मास्क का उपयोग करने व दो गज की दूरी -मास्क है जरूरी का पाठ पढ़ाया ।वही दोपहर लगभग 12 बजे बीडीओ पुलिस बल के साथ बेलवाई व काराकाट बाजार की ओर निकल गए । इस दौरान बेवजह घर से निकले दो पहिए व चार पहिए वाहन सवारों को दंडित करते हुए आगे पकड़े जाने पर कार्यवाई करने की चेतावनी देकर छोड़ दिया गया । बीडीओ सिद्धार्थ कुमार ने बताया कि कोविड19 को लेकर सरकार द्वारा जारी गाइड लाइन का उलंघन किसी भी कीमत पर बर्दास्त नहीं किया जाएगा ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn